ddrg/super_eurlex huggingface dataset:
87/124/ETY: Komission päätös, tehty 19 päivänä tammikuuta 1987, luettelosta Chilen laitoksista, joista tuoreen lihan tuonti yhteisöön sallitaan



Virallinen lehti nro L 051 , 20/02/1987 s. 0041 - 0042

Suomenk. erityispainos Alue 3 Nide 22 s. 0215

Ruotsink. erityispainos Alue 3 Nide 22 s. 0215



KOMISSION PÄÄTÖS, tehty 19 päivänä tammikuuta 1987, luettelosta Chilen laitoksista, joista tuoreen lihan tuonti yhteisöön sallitaan (87/124/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 86/469/ETY(2), ja erityisesti sen 4 artiklan 1 kohdan ja 18 artiklan 1 kohdan, sekä katsoo, että kolmansiin maihin sijoittautuneet laitokset voivat saada luvan viedä tuoretta lihaa yhteisöön ainoastaan, jos ne täyttävät direktiivissä 72/462/ETY vahvistetut yleiset ja erityiset edellytykset, ensimmäisessä tarkastuksessa yhtään Chilen laitosta ei pidetty tyydyttävänä, direktiivin 72/462/ETY 5 artiklan ja paikalla tehtävien tarkastusten täytäntöönpanosta nautaeläinten, sikojen ja tuoreen lihan tuontiin kolmansista maista sovellettavassa järjestelmässä 11 päivänä syyskuuta 1986 tehdyn komission päätöksen 86/474/ETY(3) 2 artiklan 1 kohdan mukaisesti tehty uusi tarkastus on osoittanut, että yhden laitoksen hygienian taso on parantunut, ja sitä voidaan siten pitää tyydyttävänä, tämä laitos voidaan näillä edellytyksillä merkitä niiden laitosten luetteloon, joista vienti yhteisöön sallitaan, liitteessä mainitusta laitoksesta tulevan tuoreen lihan tuontiin sovelletaan edelleen toisaalla annettuja säännöksiä ja perustamissopimuksen yleisiä määräyksiä; erityisesti tiettyjen kolmansista maista tulevien lihaluokkien, kuten tiettyjen aineiden jäämiä sisältävän lihan tuontiin ja toimittamiseen muihin jäsenvaltioihin sovelletaan yhdenmukaistettua yhteisön lainsäädäntöä, joka ei vielä ole kokonaisuudessaan tullut voimaan, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Sallitaan tuoreen lihan tuonti yhteisöön liitteessä mainitusta Chilen laitoksesta kyseisen liitteen mukaisesti. 2. Liitteessä mainituista laitoksista tulevaan tuontiin sovelletaan edelleen toisaalla annettuja yhteisön eläinlääkintäalan säännöksiä. 2 artikla Jäsenvaltioiden on kiellettävä tuoreen lihan tuonti laitoksista, joita ei mainita liitteessä. 3 artikla Tätä päätöstä sovelletaan 15 päivästä tammikuuta 1987. 4 artikla Tämä päätös on osoitettu kaikille jäsenvaltioille. Tehty Brysselissä 19 päivänä tammikuuta 1987. Komission puolesta Frans ANDRIESSEN Varapuheenjohtaja (1) EYVL N:o L 302, 31.12.1972, s. 28 (2) EYVL N:o L 275, 26.9.1986, s. 36 (3) EYVL N:o L 279, 30.9.1986, s. 55 LIITE LAITOSLUETTELO >TAULUKON PAIKKA>
KOMISSION PÄÄTÖS,

tehty 24 päivänä marraskuuta 1987,

poikkeusluvan myöntämisestä Saksan liittotasavallalle ja tuoreen lihan leikkaamisessa noudatettavista vastaavista terveysvaatimuksista (87/562/ETY)

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annetun neuvoston direktiivin 64/433/ETY (), sellaisena kuin se on viimeksi muutettuna direktiivillä 86/587/ETY (), ja erityisesti sen 13 artiklan,

sekä katsoo, että

direktiivin 64/433/ETY 13 artiklan mukaisesti ja 16 artiklassa säädettyä menettelyä noudattaen voidaan pyynnöstä myöntää poikkeuslupia liitteessä I olevan 45 kohdan c alakohdasta jäsenvaltiolle, joka antaa vastaavat takuut; näissä poikkeuslu- vissa vahvistettavien terveysvaatimusten on vastattava vähintään kyseisen liitteen vaatimuksia,

Saksan liittotasavallan viranomaiset ovat 5 päivänä kesäkuuta 1987 päivätyssä kirjeessään esittäneet komissiolle pyynnön saada poiketa direktiivin 64/433/ETY liitteessä I olevan 45 kohdan c alakohdasta tuoreen naudan- ja sianlihan leikkaamisen osalta; tässä pyynnössä on ehdotuksia terveysvaatimuksiksi; tuoreen lihan leikkaamiseen liittyvää poikkeuslupaa koskevassa pyynnössä esitettävien vaihtoehtoisten terveysvaatimusten on vastattava vähintään direktiivin 64/433/ETY liitteessä I olevan 45 kohdan c alakohdan vaatimuksia,

Saksan liittotasavallan ehdottamat terveysvaatimukset vastaavat direktiivin 64/433/ETY liitteessä I olevan 45 kohdan c alakohdan vaatimuksia, ja

tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Poiketen siitä, mitä direktiivin 64/433/ETY liitteessä I olevan 45 kohdan c alakohdassa määrätään, Saksan liittotasavalta voi sallia tuoreen naudan- ja sianlihan leikkaamisen tämän päätöksen liitteessä määrättyjen vaatimusten mukaisesti.

2 artikla

Tämä päätös on osoitettu kaikille jäsenvaltioille.

Tehty Brysselissä 24 päivänä marraskuuta 1987.

Komission puolesta

Frans ANDRIESSEN

Varapuheenjohtaja

()()

() EYVL N:o 121, 29.7.1964, s. 2012/64

() EYVL N:o L 339, 2.12.1986, s. 26

LIITE

NAUDAN- JA SIANRUHOJEN LEIKKAAMISTA KOSKEVAT ERITYISVAATIMUKSET

1. Ruhot, jotka on saatu teurastamosta ja jotka on tätä ennen jäähdytetty jäähdyttämöissä, joiden jäähdytyslaitteista tulevan ilman lämpötila on sellainen, että naudan ruhot voidaan jäähdyttää + 7 oC:n sisäiseen lämpötilaan 48 tunnin kuluessa ja sian ruhot 20 tunnin kuluessa, kuljetetaan leikkaamoon, jonka lämpötila on enintään + 12 oC ja joka sijaitsee jäähdyttämöjen kanssa samassa rakennusryhmässä.

2. Liha siirretään yhdellä kerralla.

3. Ruhot tuodaan leikkaamoon ja luut poistetaan ennen kuin ruhot ovat saavuttaneet + 7 oC:n sisälämpötilan, jos ne leikataan 48 tunnin kuluessa naudanruhojen ollessa kyseessä ja 20 tunnin kuluessa sianruhojen ollessa kyseessä.

4. Lihan leikkaamoon tuomisen ja sen jatkojäähdytyksen välinen aika saa olla enintään 60 minuuttia.

5. Liha kuljetetaan asianmukaisiin jäähdyttämöihin välittömästi leikkaamisen ja pakkaamisen jälkeen.
87/286/ETY: Neuvoston päätös, tehty 26 päivänä toukokuuta 1987, linja-autoilla tapahtuvaa satunnaista kansainvälistä matkustajaliikennettä koskevan sopimuksen (ASOR) II ja III osan määräysten soveltamisesta yhteisön ja Sveitsin välillä



Virallinen lehti nro L 143 , 03/06/1987 s. 0032 - 0032

Suomenk. erityispainos Alue 7 Nide 3 s. 0151

Ruotsink. erityispainos Alue 7 Nide 3 s. 0151



NEUVOSTON PÄÄTÖS, tehty 26 päivänä toukokuuta 1987, linja-autoilla tapahtuvaa satunnaista kansainvälistä matkustajaliikennettä koskevan sopimuksen (ASOR) II ja III osan määräysten soveltamisesta yhteisön ja Sveitsin välillä (87/286/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että linja-autoilla tapahtuvaa satunnaista kansainvälistä matkustajaliikennettä koskeva sopimus (ASOR) on hyväksytty päätöksellä 82/505/ETY () Euroopan talousyhteisön puolesta; ASOR-sopimus on tullut voimaan 1 päivänä joulukuuta 1983 Euroopan talousyhteisön, Norjan, Ruotsin, Suomen ja Turkin välillä; Itävallan osalta ASOR-sopimus on tullut voimaan 1 päivänä kesäkuuta 1986; Sveitsin osalta ASOR-sopimus on tullut voimaan vasta 1 päivänä tammikuuta 1987; sen vuoksi Sveitsin osalta olisi II ja III osan määräyksiä sovellettava 18 artiklan 4 kohdan mukaisesti 1 päivästä elokuuta 1987 alkaen; Sveitsi on pyytänyt muita sopimusosapuolia suostumaan siihen, että tätä määräpäivää siirrettäisiin 1 päivään huhtikuuta 1987 niiden käytännöllisten ja taloudellisten ongelmien vuoksi, jotka ASOR-sopimuksen II ja III osan voimaantulo keskellä vilkkainta matkailukautta aiheuttaisi, ja käytännöllisistä, taloudellisista ja poliittisista syistä on suotavaa soveltaa ASOR-sopimusta 1 päivästä kesäkuuta 1987 alkaen, ON PÄÄTTÄNYT SEURAAVAA: 1 artikla Euroopan talousyhteisö hyväksyy, että linja-autoilla tapahtuvaa satunnaista kansainvälistä matkustajaliikennettä koskevan sopimuksen (ASOR) II ja III osan määräyksiä sovelletaan yhteisön ja Sveitsin välillä 1 päivästä kesäkuuta 1987 alkaen. Tehty Brysselissä 26 päivänä toukokuuta 1987. Neuvoston puolesta Puheenjohtaja L. TINDEMANS () EYVL N:o C 113, 28.4.1987, s. 3 () Lausunto on annettu 15 päivänä toukokuuta 1987. () Lausunto on annettu 14 päivänä toukokuuta 1987. () EYVL N:o L 230, 5.8.1982, s. 38
87/277/ETY: Neuvoston päätös, tehty 18 päivänä toukokuuta 1987, turskan pyyntimahdollisuuksien jaosta Huippuvuorten alueella ja Karhusaarella sekä NAFO-sopimuksessa määritellyllä 3 M-alueella



Virallinen lehti nro L 135 , 23/05/1987 s. 0029 - 0030

Suomenk. erityispainos Alue 4 Nide 3 s. 0008

Ruotsink. erityispainos Alue 4 Nide 3 s. 0008



NEUVOSTON PÄÄTÖS, tehty 18 päivänä toukokuuta 1987, turskan pyyntimahdollisuuksien jaosta Huippuvuorten alueella ja Karhusaarella sekä NAFO-sopimuksessa määritellyllä 3 M-alueella (87/277/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon yhteisön kalastusvarojen säilyttämis- ja hallintojärjestelmän perustamisesta 25 päivänä tammikuuta 1983 annetun neuvoston asetuksen (ETY) N:o 170/83(), sellaisena kuin se on muutettuna Espanjan ja Portugalin liittymisasiakirjalla, ja erityisesti sen 11 artiklan, ottaa huomioon komission ehdotuksen, sekä katsoo, että olisi jaettava turskan pyyntimahdollisuudet Huippuvuorten alueella ja Karhusaarella (ICES -alue II b) sekä Luoteis-Atlantin kalastusjärjestön (NAFO) sopimuksessa määritellyn sääntelyvyöhykkeen 3M-alueella yhteisön käytettävissä olevien määrien järkiperäisen hallinnon varmistamiseksi, kalastajien vakaalla pohjalla tapahtuvan kalastustoiminnan mahdollistamiseksi olisi annettava säännöt näiden pyyntimahdollisuuksien jaosta kyseisten kalakantojen kehityksen perusteella, ja yhteisön käytettävissä olevan turskakalakannan osuuden jako Huippuvuorten alueella ja Karhusaarella ei rajoita millään tavoin vuoden 1920 Pariisin sopimuksesta johtuvia oikeuksia ja velvoitteita, ON TEHNYT TÄMÄN PÄÄTÖKSEN: Ainoa artikla Turskan pyyntimahdollisuuksien jako Huippuvuorten alueella ja Karhusaarella (ICES-alue b) sekä NAFO-sopimuksessa määritellyn sääntelyvyöhykkeen 3M-alueella suoritetaan liitteessä olevien taulukoiden mukaan. Tehty Brysselissä 18 päivänä toukokuuta 1987. Neuvoston puolesta Puheenjohtaja P. DE KEERSMAEKER () EYVL N:o L 24, 27.1.1983, s. 1 LIITE Turska Huippuvuoret - Karhusaari (ICES-alue II b) >TAULUKON PAIKKA> Turska - NAFO 3 M >TAULUKON PAIKKA>
88/45/ETY: Neuvoston päätös tehty 20 päivänä lokakuuta 1987 tullitariffeja ja kauppaa koskevan yleissopimuksen (GATT) 24 artiklan 6 kohdan mukaisesti aloitettujen neuvottelujen päättämistä koskevasta Euroopan talousyhteisön ja Argentiinan tasavallan välisestä sopimuksesta



Virallinen lehti nro L 024 , 29/01/1988 s. 0058 - 0058

Suomenk. erityispainos Alue 11 Nide 13 s. 0232

Ruotsink. erityispainos Alue 11 Nide 13 s. 0232



NEUVOSTON PÄÄTÖS, tehty 20 päivänä lokakuuta 1987, tullitariffeja ja kauppaa koskevan yleissopimuksen (GATT) 24 artiklan 6 kohdan mukaisesti aloitettujen neuvottelujen päättämistä koskevasta Euroopan talousyhteisön ja Argentiinan tasavallan välisestä sopimuksesta (88/45/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission suosituksen, sekä katsoo, että yhteisön Espanjaan ja Portugaliin laajentumisen vuoksi on GATTin 24 artiklan 6 kohdan mukaisesti neuvoteltu Argentiinan kanssa yhteisön ja Argentiinan välisen kauppariidan ratkaisemiseksi, ja nämä neuvottelut ovat päättyneet esiteltävään sopimukseen ja on yhteisön edun mukaista hyväksyä sopimus, ON PÄÄTTÄNYT SEURAAVAA: 1 artikla Euroopan talousyhteisön ja Argentiinan tasavallan sopimus GATTin 24 artiklan 6 kohdan mukaisten neuvottelujen päättämisestä hyväksytään yhteisön puolesta. Sopimuksen teksti on liitetty tähän päätökseen. 2 artikla Neuvoston puheenjohtaja nimeää henkilöt, joilla on valtuus allekirjoittaa sopimus yhteisöä sitovasti. Tehty Luxemburgissa 20 päivänä lokakuuta 1987. Neuvoston puolesta Puheenjohtaja U. ELLEMANN-JENSEN
88/22/ETY: Neuvoston päätös tehty 15 päivänä kesäkuuta 1987 Marokon kuningaskunnan liittymistä tullitariffeja ja kauppaa koskevaan yleissopimukseen koskevan pöytäkirjan tekemisestä



Virallinen lehti nro L 010 , 14/01/1988 s. 0027 - 0027

Suomenk. erityispainos Alue 11 Nide 13 s. 0229

Ruotsink. erityispainos Alue 11 Nide 13 s. 0229



NEUVOSTON PÄÄTÖS, tehty 15 päivänä kesäkuuta 1987, Marokon kuningaskunnan liittymistä tullitariffeja ja kauppaa koskevaan yleissopimukseen koskevan pöytäkirjan tekemisestä (88/22/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, sekä katsoo, että Marokon kuningaskunta on aloittanut Euroopan talousyhteisön ja muiden tullitariffeja ja kauppaa koskevan yleissopimuksen sopimuspuolten kanssa neuvottelut liittyäkseen mainittuun yleissopimukseen, ja yhteisö hyväksyy näiden neuvottelujen tulokset, ON PÄÄTTÄNYT SEURAAVAA: 1 artikla Hyväksytään Euroopan talousyhteisön puolesta pöytäkirja Marokon kuningaskunnan liittymisestä tullitariffeja ja kauppaa koskevaan yleissopimukseen. Pöytäkirjan teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa pöytäkirja yhteisöä sitovasti. Tehty Luxemburgissa 15 päivänä kesäkuuta 1987. Neuvoston puolesta Puheenjohtaja P. DE KEERSMAEKER
88/46/ETY: Komission päätös, tehty 13 päivänä tammikuuta 1988, teollisuuden tutkimuksen ja kehityksen neuvoa-antavan komitean (IRDAC) perustamisesta tehdyn päätöksen 84/128/ETY muuttamisesta



Virallinen lehti nro L 024 , 29/01/1988 s. 0066 - 0066

Suomenk. erityispainos Alue 13 Nide 16 s. 0243

Ruotsink. erityispainos Alue 13 Nide 16 s. 0243



KOMISSION PÄÄTÖS, tehty 13 päivänä tammikuuta 1988, teollisuuden tutkimuksen ja kehityksen neuvoa-antavan komitean (IRDAC) perustamisesta tehdyn päätöksen 84/128/ETY muuttamisesta (88/46/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen ja erityisesti sen 155 artiklan, sekä katsoo, että töiden jatkuvuuden varmistamiseksi on suotavaa mukauttaa komission päätöksessä 84/128/ETY(1), sellaisena kuin se on muutettuna päätöksellä 86/9/ETY(2) käyttöön otettua komitean jäsenten ensimmäisen kolmivuotisen toimikauden uusimista koskevaa menettelyä, ON PÄÄTTÄNYT SEURAAVAA: 1 artikla Korvataan päätöksen 84/128/ETY 4 artiklan 1 kohta seuraavasti: "1. Komitean jäsenen toimikausi on kolme vuotta. Se voidaan uusia kokonaan tai osittain niiden jäsenten osalta, joilla on erityinen tehtävä komiteassa. Komitean jäsenet jatkavat tehtävissään kunnes heidän tilalleen nimetään uusi jäsen." 2 artikla Tämä päätös tulee voimaan 1 päivänä tammikuuta 1988. Tehty Brysselissä 13 päivänä tammikuuta 1988. Komission puolesta Karl-Heinz NARJES Varapuheenjohtaja (1) EYVL N:o L 66, 8.3.1984, s. 30 (2) EYVL N:o L 25, 31.1.1986, s. 26
88/304/ETY: Neuvoston päätös, tehty 16 päivänä toukokuuta 1988, Euroopan talousyhteisön ja Thaimaan kuningaskunnan välisen GATTin 28 artiklan mukaisesti neuvotellun, CN-koodiin 0714 20 00 kuuluvia muuksi kuin ihmisravinnoksi tarkoitettuja bataatteja koskevan, tullitariffeja ja kauppaa koskevan yleissopimuksen (GATT) pääjohtajalle osoitetun yhteisen kirjeen muodossa olevan sopimuksen tekemisestä



Virallinen lehti nro L 134 , 31/05/1988 s. 0057 - 0057

Suomenk. erityispainos Alue 11 Nide 14 s. 0063

Ruotsink. erityispainos Alue 11 Nide 14 s. 0063



NEUVOSTON PÄÄTÖS, tehty 16 päivänä toukokuuta 1988, Euroopan talousyhteisön ja Thaimaan kuningaskunnan välisen GATTin 28 artiklan mukaisesti neuvotellun, CN-koodiin 0714 20 00 kuuluvia muuksi kuin ihmisravinnoksi tarkoitettuja bataatteja koskevan, tullitariffeja ja kauppaa koskevan yleissopimuksen (GATT) pääjohtajalle osoitetun yhteisen kirjeen muodossa olevan sopimuksen tekemisestä (88/304/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että vuonna 1986 osoittautui tarpeelliseksi toteuttaa suojatoimenpide, jonka tarkoituksena oli rajoittaa bataattien tuontia yhteisöön, koska tuonti oli kasvanut siinä määrin, että se aiheutti vakavan epätasapainon yhteisön viljamarkkinoilla; edellytykset, jotka tekivät tämän suojatoimenpiteen tarpeelliseksi, johtuvat yhteisön epätasapainoisesta suojelusta ulkopuolelta tulevia kilpailevia maataloustuotteita vastaan; sen vuoksi olisi korvattava kyseinen suojatoimenpide eläinravinnoksi tarkoitettuja bataatteja koskevan tuontijärjestelyn pitkäaikaisella muutoksella, tullitariffeja ja kauppaa koskevan yleissopimuksen (GATT) 28 artiklan mukaisesti yhteisö on ilmoittanut aikomuksestaan muuttaa yhteisen tullitariffin (CN-koodi 0714 20 00) alanimikkeeseen 07.06 B kuuluvien muuksi kuin ihmisravinnoksi tarkoitettujen bataattien tariffimyönnytyksiä, ja komissio on aloittanut neuvottelut Thaimaan kuningaskunnan kanssa GATTin 28 artiklan mukaisesti; se on päässyt tyydyttävään sopimukseen tämän maan kanssa, ON PÄÄTTÄNYT SEURAAVAA: 1 artikla Euroopan talousyhteisön ja Thaimaan kuningaskunnan välinen GATTin 28 artiklan mukaisesti neuvoteltu, CN-koodiin 0714 20 00 kuuluvia muuksi kuin ihmisravinnoksi tarkoitettuja bataatteja koskeva, tullitariffeja ja kauppaa koskevan yleissopimuksen (GATT) pääjohtajalle osoitetun yhteisen kirjeen muodossa oleva sopimus hyväksytään yhteisön puolesta. Sopimuksen teksti on liitetty tähän päätökseen. 2 artikla Neuvoston puheenjohtaja nimeää henkilön, jolla on valtuus allekirjoittaa sopimus yhteisöä sitovasti. Tehty Brysselissä 16 päivänä toukokuuta 1988. Neuvoston puolesta Puheenjohtaja I. KIECHLE
88/284/ETY: Komission päätös, tehty 19 päivänä huhtikuuta 1988, maatalouden taloudellisen kehityksen kertoimesta eurooppalaisen kokoyksikön määrittelyä varten yhteisön maatilaluokituksen yhteydessä



Virallinen lehti nro L 121 , 11/05/1988 s. 0065 - 0065

Suomenk. erityispainos Alue 3 Nide 26 s. 0171

Ruotsink. erityispainos Alue 3 Nide 26 s. 0171



KOMISSION PÄÄTÖS, tehty 19 päivänä huhtikuuta 1988, maatalouden taloudellisen kehityksen kertoimesta eurooppalaisen kokoyksikön määrittelyä varten yhteisön maatilaluokituksen yhteydessä (88/284/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten 15 päivänä kesäkuuta 1965 annetun neuvoston asetuksen N:o 79/65/ETY(1), sellaisena kuin se on viimeksi muutettuna asetuksella (ETY) N:o 3644/85(2), ottaa huomioon vuosina 1985 ja 1987 vallitsevaa maatilojen rakennetta koskevien tietojen keruun järjestämisestä 24 päivänä toukokuuta 1984 annetun neuvoston asetuksen (ETY) N:o 1463/84(3), ja erityisesti sen 6 artiklan 2 kohdan, sekä katsoo, että yhteisön maatilaluokituksen perustamisesta 7 päivänä kesäkuuta 1985 tehdyn komission päätöksen 85/377/ETY(4) liitteessä III määritellään eurooppalainen kokoyksikkö; tässä määritelmässä viitataan kertoimeen, jonka avulla voidaan ottaa huomioon maatalouden kokonaistaloudellinen kehitys viiteajanjaksosta 1980 lähtien; komissio laskee tämän kertoimen kuultuaan jäsenvaltioita; jäsenvaltioita on kuultu yhteisön maatilaluokituksen asiantuntijaryhmien kokouksissa, ON TEHNYT TÄMÄN PÄÄTÖKSEN: 1 artikla Maatalouden taloudellisen kehityksen kertoimen, jonka avulla eurooppalainen kokoyksikkö on voitava määritellä päätöksen 85/377/ETY liitteessä III olevan A osaston 2 kohdassa määrätyllä tavalla, arvoksi vahvistetaan viiteajanjaksojen 1980 ja 1984 välisenä aikana tapahtuvan kehityksen osalta 1,2. 2 artikla Tämä päätös on osoitettu kaikille jäsenvaltioille. Tehty Brysselissä 19 päivänä huhtikuuta 1988. Komission puolesta Peter SCHMIDHUBER Varapuheenjohtaja (1) EYVL N:o 109, 23.6.1965, s. 1859/65 (2) EYVL N:o L 348, 24.12.1985, s. 4 (3) EYVL N:o L 142, 29.5.1984, s. 3 (4) EYVL N:o L 220, 17.8.1985, s. 1
88/381/ETY: Neuvoston päätös, tehty 24 päivänä kesäkuuta 1988, Reinin suojelemista kemialliselta pilaantumiselta koskevan yleissopimuksen liitteen IV täydentämisestä hiilitetrakloridin osalta



Virallinen lehti nro L 183 , 14/07/1988 s. 0027 - 0029

Suomenk. erityispainos Alue 15 Nide 8 s. 0103

Ruotsink. erityispainos Alue 15 Nide 8 s. 0103



NEUVOSTON PÄÄTÖS, tehty 24 päivänä kesäkuuta 1988, Reinin suojelemista kemialliselta pilaantumiselta koskevan yleissopimuksen liitteen IV täydentämisestä hiilitetrakloridin osalta (88/381/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 130 s artiklan, ottaa huomioon komission ehdotuksen, ottaa huomioon Euroopan parlamentin lausunnon(1) ottaa huomioon talous- ja sosiaalikomitean lausunnon(2), sekä katsoo, että yhteisö on päätöksellä 77/586/ETY(3) tehnyt Reinin suojelemista kemialliselta pilaantumiselta koskevan yleissopimuksen, jäljempänä 'kemiallinen yleissopimus`, ja Bernissä 29 päivänä huhtikuuta 1963 allekirjoitetun kansainvälistä komissiota Reinin suojelemiseksi pilaantumiselta, jäljempänä 'kansainvälinen komissio`, koskevan sopimuksen lisäsopimuksen, kemiallisen yleissopimuksen 5 artiklan mukaan kansainvälinen komissio ehdottaa raja-arvoja tiettyjen aineiden päästöille Reinin altaan pintavesiin tekemällä muutoksia kemiallisen yleissopimuksen liitteeseen IV; kemiallisen yleissopimuksen 14 artiklan mukaan näiden muutosten voimaantulo edellyttää sopimuspuolten yksimielistä hyväksyntää, kansainvälinen komissio on laatinut raja-arvoja hiilitetrakloridille kemiallisen yleissopimuksen liitteen IV täydennykseksi tarkoitetussa ehdotuksessa, direktiivissä 86/280/ETY(4) vahvistetaan raja-arvot hiilitetrakloridin päästöille yhteisön vesiympäristöön; nämä raja-arvot ovat samat kuin kansainvälisen komission ehdotuksessa vahvistetut, ja yhteisön olisi kemiallisen yleissopimuksen sopimuspuolena hyväksyttävä edellä tarkoitettu ehdotus, ON PÄÄTTÄNYT SEURAAVAA: 1 artikla Hyväksytään Euroopan talousyhteisön puolesta Reinin suojelemiseksi pilaantumiselta perustetun kansainvälisen komission ehdotus, joka on tarkoitettu Reinin suojelemista kemialliselta pilaantumiselta koskevan yleissopimuksen liitteen IV täydennykseksi hiilitetrakloridin osalta. Ehdotuksen teksti on tämän päätöksen liitteenä. 2 artikla Neuvoston puheenjohtaja ilmoittaa Sveitsin valaliiton hallitukselle 1 artiklassa tarkoitetun ehdotuksen hyväksymisestä kemiallisessa yleissopimuksessa vahvistettua menettelyä noudattaen. Tehty Luxemburgissa 24 päivänä kesäkuuta 1988. Neuvoston puolesta Puheenjohtaja M. BANGEMANN (1) Lausunto on annettu 15 päivänä kesäkuuta 1988 (2) EYVL N:o C 356, 31.12.1987, s. 68 (3) EYVL N:o L 240, 19.9.1977, s. 35 (4) EYVL N:o L 181, 4.7.1986, s. 16